# data[].attributes.body
Sila tuliskan kehadiran anda dalam ruangan komen.

# data[].attributes.body
Klik pada gambar untuk membaca maklumat.
Sila nyatakan empat kepentingan bahasa Melayu pada bahan yang anda baca. Sila klik button tambah di bawah untuk menjawab soalan.

# data[].attributes.attachment_link.readable_text
Jelaskan kepentingan bahasa kebangsaan diutamakan di Malaysia.
Bahasa Melayu atau Malaysia merujuk bahasa yang telah diwartakan sebagai bahasa pertuturan rasmi di negara ini sejak merdeka. Penggunaan bahasa ini boleh diamalkan ketika berada di pejabat, sekolah, dan apabila berinteraksi dengan kawan-kawan. Sebenarnya, bahasa ini apabila diamalkan boleh membawa pelbagai kesan positif dalam kehidupan masyarakat majmuk Malaysia.

Manfaat yang timbul apabila rakyat Malaysia menggunakan bahasa kebangsaan ini ialah bahasa ini menjadi simbol kebanggaan dalam kalangan penduduk negara. Penggunaan bahasa ini secara meluas ketika bertutur atau berkomunikasi sesama sendiri boleh membuktikan lambang jati diri nasional yang utuh. Lama-kelamaan, rasa bangga akan menyusup masuk ke dalam jiwa kerana melihat berleluasanya penggunaan bahasa ini dalam kalangan rakyat tempatan.

Selain itu, penggunaan bahasa ini boleh menjadi alat perpaduan antara masyarakat Malaysia itu. Rakyat boleh bersatu padu di bawah satu bumbung yang dieratkan menerusi penggunaan bahasa kebangsaan ini lalu rasa toleransi, muafakat, dan saling menghormati akan terhasil. Ringkasnya, bahasa kebangsaan berupaya mengeratkan hubungan antara kaum di Malaysia dengan mudah.

Tambahan pula, bahasa kebangsaan boleh berperanan menjadi bahasa ilmu dan maklumat dalam era globalisasi ini. Semua sektor pendidikan di Malaysia menggunakan bahasa ini sebagai bahasa pengantar dan kertas peperiksaan bahasa ini menjadi syarat wajib lulus dalam semua jenis peperiksaan. Akibatnya, bahasa kebangsaan akan menjadi bahasa rujukan ilmu dan informasi dalam kalangan pelajar di negara ini.

Bahasa kebangsaan yang digunakan antara rakyat Malaysia ini berupaya mewujudkan semangat kekitaan yang kukuh pula. Apabila bahasa ini dituturkan oleh semua pihak sudah pasti timbul satu persamaan yang kukuh sesama rakyat sehingga mendaulatkan penggunaan ke seluruh negara. Sesungguhnya, bahasa kebangsaan yang digunakan itu boleh menjadi lambang maruah dan imej negara yang sewajarnya.

Kesimpulannya, bahasa kebangsaan bolehlah dilihat sebagai nyawa sesuatu bangsa itu. Kajian sudah membuktikan bahawa bahasa melambangkan bangsa dan tamadun sesuatu rakyat negara itu. Slogan bahasa jiwa bangsa membuktikan bahawa bahasa yang dituturkan itu menunjukkan budaya sesebuah negara.

# data[].attributes.attachment_link.title
PT3: Kepentingan bahasa kebangsaan di Malaysia?

# data[].attributes.attachment_link.description
Jelaskan kepentingan bahasa kebangsaan diutamakan di Malaysia. Bahasa Melayu atau Malaysia merujuk bahasa yang telah diwartakan sebagai bahasa pertuturan rasmi di negara ini sejak merdeka. Penggunaan bahasa ini boleh diamalkan ketika berada di pejabat, sekolah, dan apabila berinteraksi dengan kawan-kawan. Sebenarnya, bahasa ini apabila diamalkan boleh membawa pelbagai kesan positif dalam kehidupan masyarakat majmuk Malaysia.

# data[].attributes.body
Klik pada gambar untuk membaca maklumat.
Sila nyatakan empat usaha-usaha memartabatkan bahasa Melayu pada bahan yang anda baca.
Sila klik button tambah di bawah untuk menjawab soalan.

# data[].attributes.attachment_link.readable_text
Disemak dan dikemaskini pada pukul

Variasi tema dan tajuk yang berpotensi menjadi soalan karangan dalam kertas peperiksaan Bahasa Melayu. Sebagai pelajar, anda perlu bersikap proaktif dan rajin dalam mencari contoh- contoh karangan yang menggunakan pelbagai jenis tema sebelum menduduki peperiksaan. Berikut dikongsikan contoh karangan langkah-langkah memartabatkan Bahasa Malaysia untuk rujukan semua.

Tajuk soalan ini sepatutnya mudah untuk dihuraikan oleh para pelajar kerana ia bertemakan bahasa kebangsaan yang merupakan bahasa percakapan majoriti pelajar di Malaysia. Tetapi anda perlu meneliti dan memberikan isi-isi penting yang tepat dan memenuhi kehendak soalan yang diberikan. Huraian dalam penulisan karangan yang menyertakan frasa-frasa menarik seperti peribahasa dan penanda wacana pasti akan menarik minat pembaca dan menjamin markah yang cemerlang.

Usaha-Usaha Memartabatkan Bahasa Malaysia (Bahasa Kebangsaan)

Isi-isi penting

Memastikan urusan rasmi negara menggunakan Bahasa Malaysia

Memansuhkan sekolah vernakular

Menerbitkan buku, seni dan kandungan dalam Bahasa Malaysia

Memperkasa Dewan Bahasa dan Pustaka

Melibatkan syarikat korporat dalam aktiviti kebahasaan

Menguatkuasakan penggunaan Bahasa Malaysia dalam penyiaran dan pengiklanan

Baca juga: Senarai Kesalahan Ejaan Dan Imbuhan Bahasa Melayu

Contoh Karangan Langkah-Langkah Memartabatkan Bahasa Malaysia Sebagai Bahasa Kebangsaan

Pendahuluan

Bahasa Malaysia adalah sebuah bentuk standard bahasa Melayu yang dipiawaikan mengikut tetapan daripada Dewan Bahasa dan Pustaka sebagai bahasa kebangsaan negara Malaysia. Pada tahun 2007, Kerajaan Malaysia telah membuat keputusan untuk menukarkan penggunaan Bahasa Melayu kepada Bahasa Malaysia bagi menanam semangat perpaduan dalam kalangan rakyat Malaysia yang berbilang kaum. Jika ditelusuri sejarah terdahulu, Bahasa Malaysia pernah menjadi "Lingua Franca" iaitu bahasa perantaraan pedagang-pedagang dunia pada zaman kegemilangan Kesultanan Melayu Melaka. Kini, dimanakah letaknya martabat bahasa yang dahulunya dituturkan hampir kebanyakan penduduk dunia yang berdagang di Melaka? Kita sewajarnya mengkaji dan menyelidik langkah-langkah yang perlu diambil bagi memartabatkan semula Bahasa Malaysia di persada negara.

Isi 1

Antara langkah yang boleh dilaksanakan untuk memartabatkan Bahasa Malaysia adalah dengan memastikan urusan rasmi negara seperti surat-menyurat menggunakan Bahasa Malaysia. Tindakan ini sewajarnya diimplementasi di setiap peringkat daripada jabatan kerajaan, agensi, kerajaan negeri, pihak berkuasa tempatan hingga ke jawatankuasa kemajuan dan keselamatan kampung. Hal ini demikian kerana, ia menunjukkan bahawa Bahasa Malaysia adalah bahasa rasmi yang digunakan dalam urusan yang melibatkan pentadbiran di negara ini. Terdapat sebahagian daripada jabatan kerajaan dan agensi yang lebih gemar menggunakan Bahasa Inggeris dalam komunikasi dan juga penjenamaan kempen dan sebagainya. Sifat nafsi ini boleh diibaratkan seperti kacang lupakan kulit kerana tindakan tersebut seolah-oleh mengenepikan bahasa yang membentuk pemikiran dan diri mereka pada asalnya. Maka, setiap kakitangan awam dan sesiapa yang berkerja di bawah payung Kerajaan Malaysia sewajarnya menggunakan Bahasa Malaysia dalam kebanyakan perkara khususnya perkara rasmi sebagai tauladan kepada masyarakat untuk mempraktikkan ia dalam kalangan diri mereka sendiri.

Isi 2

Di samping itu, Bahasa Malaysia boleh dimartabatkan ke peringkat lebih tinggi dengan menghapuskan sekolah vernakular. Kita boleh lihat kesan penubuhan sekolah vernakular pada hari ini di mana terdapat warganegara Malaysia yang tidak fasih malah tidak mampu bertutur dalam Bahasa Malaysia. Situasi ini adalah tidak sihat untuk negara kita yang telah lama merdeka dan hidup dalam kalangan masyarakat majmuk. Bayangkan jika anak-anak kita tidak boleh berkomunikasi dengan masyarakat daripada kaum Cina dan India kerana terdapat batasan bahasa dan bagaimana mereka ingin mengenali dan menghormati antara satu sama lain? Bahasa merupakan agen perpaduan yang asas dan sewajarnya dipupuk dan diperkukuhkan sejak kecil. Persis peribahasa Melayu, melentur buluh biarlah dari rebungnya. Intihannya, perpaduan antara kaum dan bangsa dalam negara masih lagi utuh tetapi isu-isu rasisme masih menjadi polemik sehingga hari ini dan dengan menyatukan institusi persekolahan rendah, ia pasti dapat merencana perpaduan yang lebih kukuh.

Isi 3

Selain itu, penerbitan buku, bahan bacaan, seni lagu serta kandungan digital yang menggunakan Bahasa Malaysia seharusnya digalakkan. Kerancakan bidang penerbitan dilihat semakin perlahan kerana revolusi teknologi hari ini dan ia perlu diadaptasi dengan segera. Masyarakat terdahulu disajikan dengan bait-bait sajak dan syair daripada karyawan-karyawan yang mampu menyuntik semangat diri dan negara. Namun perkara tersebut sudah tenggelam dek kemajuan zaman. Masyarakat hari ini tidak lagi mempunyai wadah-wadah yang berilmu yang mampu melahirkan semangat cinta akan negara serta nilai-nilai murni yang lain. Sebaliknya kita disajikan dengan drama dan hiburan yang hanya mengeluarkan tawa dan tidak membentuk minda masyarakat ke arah yang lebih baik. Persepsi dan budaya ini seharusnya disedari oleh semua pihak dan mula bertindak untuk mengubah kepada perkara yang lebih bermanfaat. Misalnya, masyarakat terdahulu di kawasan pantai timur mempunyai seni wayang kulit yang mengetengahkan isu-isu semasa dan memberikan pengajaran kepada penonton yang menikmati seni warisan tersebut. Deduksinya, karya dan terbitan kreatif yang menggunakan bahasa ibunda kita akan lebih bermakna jika masyarakat mula menghargai dan menyokong karyawan-karyawan untuk terus menghasilkan wadah kepada masyarakat.

Isi 4

Akhir sekali, langkah yang boleh dilaksanakan bagi memartabatkan Bahasa Malaysia adalah dengan memperkasa Dewan Bahasa Dan Pustaka. Badan berkanun ini ditubuhkan dengan objektif untuk membina dan memperkaya bahasa Malaysia dalam semua bidang termasuk sains dan teknologi. Oleh itu, insentif daripada pihak berkuasa yang konsisten dan jumlah yang besar diperlukan supaya inisiatif-inisiatif yang dirancang oleh Dewan Bahasa dan Pustaka dapat dilaksanakan. Seterusnya, badan tersebut harus melaksanakan pelbagai aktiviti yang menggapai minat umum terhadap keindahan bahasa Malaysia. Sebagai contoh, aktiviti Sayembara Pidato Antarabangsa anjuran Kementerian Kebudayaan, Kesenian, Warisan dan Pelancongan dengan usahasama Radio Televisyen Malaysia (RTM) baru-baru ini dilihat sebagai anjakan paradigma yang berpotensi memperkenalkan bahasa kebangsaan di peringkat dunia. Ia telah berjaya menarik penyertaan peserta daripada serata dunia seperti Korea Selatan, Rusia dan Kanada. Kesannya, keunikan dan keindahan Bahasa Malaysia akan menjadi buah mulut dan disebarkan ke masyarakat dunia yang duduk beribu jauhnya daripada tanah nusantara.

Penutup

Secara tuntas, pelbagai langkah yang boleh digarap untuk meningkatkan martabat Bahasa Malaysia. Jelas bahawa semua pihak perlu memanifestasikan fikiran dan sinergi untuk mencari inisiatif terbaik dalam meningkatkan darjat Bahasa Malaysia bukan sahaja dalam kalangan rakyat Malaysia tetapi di persada dunia. Pembangunan negara yang hakiki dan bersepadu hanya tercapai apabila semua bidang yang penting diberi perhatian yang sama beratnya, termasuklah bidang bahasa dan budaya. Kita seharusnya mengelak daripada menjadi manusia yang khusyuk menyelami sungai pemodenan dengan mementingkan bahasa asing dan menidakkan kebolehan bahasa kebangsaan kita iaitu Bahasa Malaysia. Bak kata pepatah Melayu, yang kurik itu kendi, yang merah itu saga, yang baik itu budi, yang indah itu bahasa.

Related : menjaga bahasa kebangsaan cina dan bahasa tamil bahasa malaysia dalam kalangan usaha memartabatkan bahasa malaysia kepentingan bahasa

# data[].attributes.attachment_link.description
Disemak dan dikemaskini pada pukul Variasi tema dan tajuk yang berpotensi menjadi soalan karangan dalam kertas peperiksaan Bahasa Melayu. Sebagai pelajar, anda perlu bersikap proaktif dan rajin dalam mencari contoh- contoh karangan yang menggunakan pelbagai jenis tema sebelum menduduki peperiksaan. Berikut dikongsikan contoh karangan langkah-langkah memartabatkan Bahasa Malaysia untuk rujukan semua.

# data[].attributes.headline
Baca bahan-bahan di bawah ini dengan teliti.

# data[].attributes.subject
Baca bahan-bahan di bawah ini dengan teliti.

# data[].attributes.headline
Sila jawab soalan berikut berdasarkan bahan yang diberi.

# data[].attributes.subject
Sila jawab soalan berikut berdasarkan bahan yang diberi.

# data[].attributes.body
1. Berdasarkan bahan 1 dan bahan 2, apakah fungsi bahasa Melayu kepada rakyat Malaysia yang berbilang kamu?

2. Bagaimanakah kedudukan bahasa Melayu yang diperuntukkan oleh Perlembagaan Malaysia?

3. Pada pendapat anda, mengapakah kempen memartabatkan bahasa Melayu masih terus dilaksanakan walaupun negara sudah melebihi enam dekat?

Tajuk: Bahasa & Kesusasteraan
Indeks :3.2 Menulis untuk mengemukakan maklumat dan pandangan tentang sesuatu perkara.

Jawab dalam buku hijau

# data[].attributes.body
Jawapan
1.Bahasa Melayu adalah Bahasa perhubungan dalam bidan di Malaysia.Bahasa Melayu adalah Bahasa ibunda sejak zaman dulu lagi.
2.Kedudukan Bahasa Melayu dalam pelembagaan Malaysia amat penting kerana Bahasa Melayu digunakan dalam komunikasi
3.Pada pendapat saya kempen memertabatkan Bahasa Melayu perlu kerana untuk memperkenalkan bahasa melayuke luar negara.Bahasa Melayu mudah difahami Dan di pelajari

# data[].attributes.body
Jawapan
1.Bahasa kebangsaan menjadi alat yang penting dalam usaha membagi kesejahteraan kehidupan di negara ini.

2.Rakyat Malaysia mengunakan bahasa kebangsaan ini.Bahasa ini menjadi simbol ke banggaan dalam penduduk negara.

3.penggunaan bahasa ini boleh menjadi alat perpaduan antara masyarakat Malaysia.

4.Bahasa kebangsaan yang digunakan di antara rakyat Malaysia mewujutkan semanggat keluarkan yang kukuh apabila bahasa ini dituturkan oleh semua pihak.

# data[].attributes.body
1.Boleh diamalkan ketika berada di pejabat,sekolah dan apabila berinteraksi dengan kawan-kawan.
2.Bahasa ini menjadi simbol kebanggaan dalam kalangan penduduk negara.
3.Bahasa kebangsaan berupaya mengeratkan hubungan antara kaum di Malaysia dengan mudah.
4.Boleh berperanan menjadi bahasa ilmu dan maklumat dalam era globalirasi ini.

# data[].attributes.body
1.Fungsi bahasa Melayu kepada rakyat  Malaysia ialah boleh berparanan menjadi bahasa ilmu dan maklumat dalam era globalirasi.
2.Rukun negara ialah kedudukan bahasa Melayu yang diperuntukkan oleh perlembangan Malaysia.
3.Pada pendapat saya, kita nestilah menartabatkan bahasa melayu untuk memajukkan negara.

# data[].attributes.body
1.Memastikan urusan rasmi negara menggunakan bahasa Malaysia
2.Memansuhkan sekolah verar
3.Menerbitkan buku,seni dan kandungan dalam bahasa Malaysia
4.Memperkasa dewan bahasa dan pustaka

# data[].attributes.body
1) Bahasa ini menjadi simbol kebanggaan dalam kalangan penduduk negara .

2) penggunaan bahasa boleh berperanan menjadi antara masyarakat Malaysia itu .

3) Bahasa kebangsaan boleh berperanan menjadi bahasa ilmu dan maklumat dalam era globalisasi .

4)Bahasa kebangsaan berupaya mengeratkan hubungan antara kaum di Malaysia dengan mudah .

5) berupaya mewujudkan semangat kekitaan yang kukuh .

6) menjadi lambang maruah dan imej negara yang sewajarnya .

7) boleh dilihat sebagai nyawa sesuatu bangsa itu .

# data[].attributes.body
1) berdasarkan bahan 1 , fungsi bahasa Melayu kepada rakyat Malaysia yang berbilang kaum ialah sebagai bahasa ilmu . Bahan 2 pula , berfungsi sebagai bahasa pengantar dalam komunikasi .

2) kedudukan bahasa Melayu yang diperuntukkan oleh Perlembagaan Malaysia ialah sebagai bahasa kebangsaan yang menjadi milik seluruh rakyat .

3) pada pendapat saya , kempen memartabatkan bahasa Melayu masih terus dilaksanakan walaupun negara sudah melebihi 6 dekad kerana bahasa merayu merupakan bahasa rasmi dan menjadi imej negara .